EkBass/fiwiki-20250220-pages-articles huggingface dataset:
Antti Sainio

Antti Juha Eemeli Sainio (s. 17. toukokuuta 2005 Nokia) on suomalainen yleisurheilija, joka kilpailee 400 metrin aitajuoksussa. Sainio edustaa Tampereen Pyrintöä ja häntä valmentaa hänen äitinsä Maarit Palmrooshttps://www.is.fi/yleisurheilu/art-2000009654512.html. Sainio voitti kultaa vuoden 2024 Kalevan kisoissa Vaasassa ajalla 49,99. Saman vuoden alle 20-vuotiaiden MM-kilpailuissa Perun Limassa hän selviytyi finaaliin juoksemalla välierässä oman ennätyksensä ja silloisen ikäluokan kauden kärkituloksen 49,36. Finaalissa Sainio juoksi pronssille tuloksella 49,61. Alle 20-vuotiaiden EM-kilpailuissa 2023 Sainio juoksi hopealle. Sainio voitti kultaa 300 metrin aitajuoksussa vuoden 2024 sisäratojen SM-kilpailuissa Tampereella. Sainion veli on pikajuoksija Ville Aarnivala. == Henkilökohtaiset ennätykset == * 400 metrin aitajuoksu: 49,36 (Lima 2024) == Lähteet == Luokka:Suomalaiset 400 metrin aitajuoksijat Luokka:Suomalaiset pikajuoksijat Luokka:Vuonna 2005 syntyneet Luokka:Elävät henkilöt
Transla

Transla ry on Tampereen yliopistossa toimiva Monikielisen viestinnän ja käännöstieteen maisteriohjelman (Moviko) opiskelijoiden ainejärjestö. Yhdistys on perustettu vuonna 1966, kun diplomikielenkääntäjän koulutusohjelma aloitti Tampereen kieli-instituutissa. Transla edustaa kääntämisen ja tulkkaamisen opiskelijoita, minkä lisäksi sen alaisuudessa toimii kielikohtaisia ainekerhoja: Kosmos (venäjän kieli), Lederhosen (saksan kieli), SAS (englannin kieli) ja Svenssonit (pohjoismaiset kielet). Ainekerhot toimivat samanaikaisesti myös vieraiden kielten opiskelijoita edustavan Lexican alaisuudessa. Translan opiskelijahaalarien väri on musta. Kaudella 2024 Transla ry:n hallituksessa toimii 10 henkilöä. == Lähteet == == Aiheesta muualla == * Transla ry Luokka:Tampereen yliopisto Luokka:Suomalaiset ainejärjestöt ja killat
Bernin kantonin valtionarkisto

Bernin kantonin valtionarkisto (lyhenne StAB), saks. Das Staatsarchiv des Kantons Bern on Sveitsin valtion virasto, joka on perustettu vuonna 1891 Bernin kantoniin. Viraston toimenkuva on arkistointi Sveitsin alueella. Kansallisarkiston tehtävä on varmistaa kansallisen kulttuuriperintöön kuuluvien asiakirjojen säilyminen, toimia arkistotoimen asiantuntijaviranomaisena sekä edistää kansalliseen kulttuuriperintöön kuuluvien yksityisten asiakirjojen säilyttäminen sekä uusien kokoelmien hankinta. Lisäksi arkisto huolehtii kulttuuriperintöön kuuluvien asiakirjojen tarjoamisen tutkijoiden käyttöön. == Arkistointi == Arkistolaitoksen erikoisarkistot: Audiovisuaalinen arkisto, yksityiset arkistot; perheet, hallitsijat, yritykset, kerhot, seurat, puolueet, paikallishistorian ja yhteisöjen muistomerkit, eri tyyppiset kokoelmat ja kiinteistörekisterit, Sveitsiläisten sukujen vaakuna kokoelmat. == Arkistoinnin historia == Arkistolaitoksen historia alkaan noin 1400-luvulta, jolloin Bernin arkistot olivat säilöttynä raatihuoneiden holveihin. Arkistolaitokset ovat olleet kaupungin arkistonnista vastaavien viranhaltioiden hallinnassa vuoteen 1798 saakka. Vuodesta 1650 lähtien arkistointia hoidettiin holvin rekisterinpitäjän toimistosta. Vuonna 1713 perustettiin pysyvä arkistotoimikunta. Bernin kaupunki ja tasavalta vuosina 1191–1798, saks. Stadt und Republik Bern, arkistot menivät vasta vuonna 1803 perustettuun Bernin kantoniin ja osittain Aargaun kantoniin ja Vaudin kantoniin. Vuoteen 1891 saakka valtion arkiston hallinto oli kunkin valtion virkailijan vastuulla. Rakennusjohtaja Robert Grimmillä oli ajatus uudesta talosta Länggasselle 1930-luvulla. Vuosina 1939–1940 arkisto siirrettiin nykyiselle paikalle Falkenplatzille. Rakentamisen suunnitteli ja toteutti Walter von Gunten. Vuosina 1984–1986, samaan paikkaan rakennettiin Magdalena Rausserin suunnitelmien pohjalta nelikerroksinen maanalainen kulttuuriperintörakennus. == Lähteet == == Kirjallisuus == * Heinrich Türler: Bernin kantonin valtionarkiston luettelo. Julkaisussa: Inventorys of Swiss archives, toim. Sveitsin yleishistorian tutkimusseura (liite Sveitsin historianlehteen), osa I, Bern 1895, s. 38–64 (myös erillisenä painoksena: Bern 1892). * Bernin osavaltion arkisto 1940, julkaissut Bernin kantonin historiallinen yhdistys, Bern 1940. * Walter von Gunten: New State Archives, julkaisussa: Berne Magazine for History and Local History 1940, s. 215–210. doi:10.5169/sinet-238252 * Bernin osavaltion rakennukset ja alueet, julkaissut Bernin kantonin hallitus, Basel 1941. * Bernin osavaltion arkisto. Jälleenrakennus ja laajennus, julkaissut Kantonin rakennusvirasto, Bern 1988. == Aiheesta muualla == * Bernin kantonin valtionarkiston online-luettelo * HelveticArchives – Sveitsin kansalliskirjaston arkistotietokanta * Luettelo Sveitsin satelliittiarkistoista * Bernin kantonin valtionakiston sijainti (Map) * Sveitsin kansallisarkiston vaakunarekisterin hakuluetto Luokka:Bernin kantoni Luokka:Kansallisarkistot
Suosupi

Suosupi (Procyon cancrivorus) on puolikarhujen heimoon kuuluva nisäkäslaji. Suosupi elää Etelä-Amerikassa, erityisesti trooppisissa kosteissa metsissä ja mangrovemetsissä. Sen elinikä on noin 14 vuotta, ja yksilöiden paino vaihtelee 2–12 kg välillä. Suosupi on yöeläin, kaikkiruokainen ja se elää yleensä yksinään. Sen ruokalaji koostuu pääasiassa äyriäisistä sekä hedelmistä, hyönteisistä, pienistä matelijoista, sammakkoeläimistä ja pikkunisäkkäistä. Suosupin elinympäristöt kattavat jokien, metsien ja sademetsien alueita. Suosupi on polygyninen, eli yksi uros parittelee useiden naaraspuolisten kanssa. Suosupipopulaatio on vähenemässä, mutta laji luokitellaan edelleen elinvoimaiseksi. Suosupi muistuttaa suuresti tunnetuinta serkkuaan pesukarhua (Procyon lotor). Yksi sen tunnetuista portugalinkielisistä nimistä on ”paljas käsi”, mikä viittaa siihen, että eläimen käpälät ovat karvattomat. Nimi Procyon on peräisin latinasta ja tarkoittaa ”koiran edeltäjää”, kun taas Cancrivorus kääntyy muotoon ”rapujen syöjä”. Suosupia metsästetään pääasiassa sen turkiksen vuoksi, ja se kamppailee myös elinympäristöjen häviämisen kanssa. == Lähteet == Luokka:Elinvoimaiset lajit Luokka:Pesukarhut Luokka:Turkiseläimet
Rojé Stona

Rojé Stona (s. 26. helmikuuta 1999) on jamaikalainen kiekonheittäjä. Hän on voittanut olympiakultaa vuonna 2024. Stona saavutti menestystä nuorten sarjoissa maanosansa mestaruuskilpailuissa. Yleisessä sarjassa hän saavutti vuonna 2022 Jamaikan-mestaruuskilpailuissa hopeaa tuloksella 64,40 ja sijoittui Kansainyhteisön kisoissa kuudenneksi tuloksella 62,15. Vuonna 2023 hän saavutti Jamaikan-mestaruuskilpailuissa hopeaa tuloksella 65,92, mutta saman vuoden MM-kilpailuissa hänen karsintatuloksensa 62,67 ei riittänyt loppukilpailuun. Vuonna 2024 Stona sijoittui Jamaikan-mestaruuskilpailuissa toiseksi tuloksella 65,29. Pariisin olympialaisissa 2024 hän heitti karsinnassa tuloksen 65,32 ja eteni karsinnan kuudenneksi parhaana loppukilpailuun, jossa hän voitti kultaa olympiaennätyksellä 70,00, kolmen senttimetrin erolla Liettuan Mykolas Aleknaan. Stona heitti voittotuloksensa neljännellä heittokierroksella. Stona heitti yli 60 metriä ensimmäisen kerran vuonna 2019 ja yli 65 metriä vuonna 2022. Huhti-toukokuussa 2023 hän paransi ennätystään kolme kertaa ja päätyi lukemiin 68,64. Vuonna 2024 hän paransi ennätystään huhtikuussa Oklahomassa tulokseen 69,05 ja elokuussa Pariisin olympialaisissa tulokseen 70,00. Stona on kilpaillut myös kuulantyönnössä, jossa hän ylitti 20 metrin rajan vuonna 2023 ja työnsi maaliskuussa 2024 hallikilpailussa ennätyksekseen 20,48. Vuonna 2023 hän saavutti Jamaikan- mestaruuskilpailuissa hopeaa tuloksella 18,96. Stona on opiskellut Yhdysvalloissa Clemsonin yliopistossa ja Arkansas’n yliopistossa, ja hän on kilpaillut yliopistojen mestaruuskilpailuissa. == Lähteet == Luokka:Jamaikalaiset kiekonheittäjät Luokka:Jamaikalaiset olympiavoittajat Luokka:Vuonna 1999 syntyneet Luokka:Elävät henkilöt
Traves Smikle

Traves Smikle (s. 7. toukokuuta 1992) on jamaikalainen kiekonheittäjä. Smikle saavutti pronssia alle 18-vuotiaiden maailmanmestaruuskilpailuissa 2009. Yleisessä sarjassa hän on saavuttanut Pan-Amerikan kisoissa hopeaa vuonna 2019 sekä Kansainyhteisön kisoissa hopeaa vuonna 2018 ja pronssia vuonna 2022. NACAC:n mestaruuskilpailuissa hän saavutti hopeaa vuonna 2018 ja voitti kultaa vuonna 2022. Olympialaisissa hän jäi karsintaan Lontoossa 2012 ja Tokiossa 2021 sekä sijoittui kymmenenneksi Pariisissa 2024. MM-kilpailuissa hän sijoittui kahdeksanneksi Lontoossa 2017, 12:nneksi Eugenessa 2022 ja 11:nneksi Budapestissa 2023 sekä jäi karsintaan Dohassa 2019. Smikle on voittanut Jamaikan-mestaruuden vuosina 2011, 2012, 2019, 2022, 2023 ja 2024. Hän ylitti 60 metrin rajan ensimmäisen kerran vuonna 2012 ja teki Jamaikan- mestaruuskilpailuissa ennätyksekseen 67,12. Seuraavan kerran hän paransi ennätystään tammikuussa 2018, kun hän heitti tuloksen 67,72. Helmikuussa 2023 hän heitti ennätyksensä 68,14. Smikle sai kahden vuoden kilpailukiellon Jamaikan-mestaruuskilpailuissa 2013 otetun dopingnäytteen tuloksena. == Lähteet == Luokka:Jamaikalaiset kiekonheittäjät Luokka:Dopingrikkomuksesta tuomitut jamaikalaiset Luokka:Dopingrikkomuksesta tuomitut yleisurheilijat Luokka:Vuonna 1992 syntyneet Luokka:Elävät henkilöt
Chilen ralli 2024

Chilen ralli 2024 oli rallin maailmanmestaruussarjan kilpailu kaudella 2024. Kilpailu järjestettiin 26.–29. syyskuuta 2024 ja kilpailun huoltopaikka oli Concepciónissa. == Kilpailijat == Rally1-autot Nro Kuljettaja Kartanlukija Talli Auto Mestaruuskilpailu 4 Esapekka Lappi Janne Ferm Hyundai Shell Mobis WRT Hyundai i20 N Rally1 Hybrid kuljettaja, kartanlukija, valmistaja 5 Sami Pajari Enni Mälkönen Toyota Gazoo Racing WRT Toyota GR Yaris Rally1 Hybrid kuljettaja, kartanlukija 8 Ott Tänak Martin Järveoja Hyundai Shell Mobis WRT Hyundai i20 N Rally1 Hybrid kuljettaja, kartanlukija, valmistaja 11 Thierry Neuville Martijn Wydaeghe Hyundai Shell Mobis WRT Hyundai i20 N Rally1 Hybrid kuljettaja, kartanlukija, valmistaja 13 Grégoire Munster Louis Louka M-Sport Ford WRT Ford Puma Rally1 Hybrid kuljettaja, kartanlukija, valmistaja 16 Adrien Fourmaux Alexandre Coria M-Sport Ford WRT Ford Puma Rally1 Hybrid kuljettaja, kartanlukija, valmistaja 17 Sébastien Ogier Vincent Landais Toyota Gazoo Racing WRT Toyota GR Yaris Rally1 Hybrid kuljettaja, kartanlukija, valmistaja 22 Mārtiņš Sesks Renārs Francis M-Sport Ford WRT Ford Puma Rally1 kuljettaja, kartanlukija 33 Elfyn Evans Scott Martin Toyota Gazoo Racing WRT Toyota GR Yaris Rally1 Hybrid kuljettaja, kartanlukija, valmistaja 69 Kalle Rovanperä Jonne Halttunen Toyota Gazoo Racing WRT Toyota GR Yaris Rally1 Hybrid kuljettaja, kartanlukija, valmistaja Lähde: Kilpailuun ilmoittautui 45 autokuntaa. Ilmoittautuneissa oli kymmenen Rally1-autokuntaa, joiden lisäksi mukana oli WRC2- ja WRC3-sarjoissa kilpailevia autokuntia. Latvialainen Mārtiņš Sesks osallistui kilpailuun Rally1-autolla, jossa ei ole hybridiyksikköä. Syyskuussa kerrottiin, että Sami Pajari ja Enni Mälkönen kilpailevat Toyota Gazoo Racingin Rally1-autolla Chilen rallissa korvaten Takamoto Katsutan ja Aaron Johnstonin. == Erikoiskokeet == Kilpailussa ajettiin 16 erikoiskoetta, joiden yhteispituus oli . Siirtymiä oli ja kokonaispituus oli . Päivä Kello Nro Nimi Pituus Kuljettaja Kartanlukija Auto Aika 26\. syyskuuta 9:01 — Shakedown 6,79 km 27\. syyskuuta 8:35 SS 1 Pulperia 1 19,72 km Ogier 9:30 SS 2 Rere 1 13,34 km Evans 10:21 SS 3 San Rosendo 1 23,32 km Rovanperä 14:46 SS 4 Pulperia 2 19,72 km Ogier 15:41 SS 5 Rere 2 13,34 km Ogier 16:32 SS 6 San Rosendo 2 23,32 km Fourmaux 28\. syyskuuta 9:07 SS 7 Pelun 1 15,65 km Evans 10:01 SS 8 Lota 1 25,64 km Rovanperä 11:05 SS 9 Maria las Cruces 1 28,40 km Evans 15:07 SS 10 Pelun 2 15,65 km Evans 16:01 SS 11 Lota 2 25,64 km Neuville 17:05 SS 12 Maria las Cruces 2 28,40 km Fourmaux 29\. syyskuuta 8:23 SS 13 Laraquete 1 18,62 km Ogier 9:35 SS 14 Bio Bio 1 8,78 km Ogier 10:35 SS 15 Laraquete 2 18,62 km Ogier 13:05 SS 16 Wolf Powerstage Bio Bio 2 Power Stage 8,78 km Ogier Lähde: == Lähteet == Luokka:MM-rallikausi 2024 Luokka:Chilen ralli
Ralford Mullings

Ralford Mullings (s. 22. marraskuuta 2002) on jamaikalainen kiekonheittäjä. Mullings saavutti hopeaa alle 20-vuotiaiden maailmanmestaruuskilpailuissa 2021. Hän voitti NACAC:n alle 23-vuotiaiden mestaruuden vuonna 2023. Pariisin olympialaisissa 2024 hän pääsi karsinnasta jatkoon tuloksella 65,18 ja sijoittui loppukilpailussa yhdeksänneksi tuloksella 65,61. Mullings saavutti Jamaikan-mestaruuskilpailuissa pronssia vuonna 2024. Hän ylitti 60 metrin rajan ensimmäisen kerran maaliskuussa 2022 ja paransi huhtikuussa ennätyksekseen 65,39. Vuonna 2023 hän jäi parhaimmillaan tulokseen 62,79. Huhtikuussa 2024 hän heitti ennätyksensä 69,67. Kolme viikkoa myöhemmin hän heitti uransa toiseksi parhaan tuloksen 69,21. == Lähteet == Luokka:Jamaikalaiset kiekonheittäjät Luokka:Vuonna 2002 syntyneet Luokka:Elävät henkilöt
Harthofin metroasema

Harthof on metroasema Münchenin metron U2-linjalla, se avattiin 20. marraskuuta 1993. == Lähteet == Luokka:Münchenin metroasemat
Jääkiekon Suomensarja 1947–1948

Kaudella 1948 Jääkiekon Suomensarjassa pelattiin yhdeksän joukkueen yksinkertainen sarja, jonka kolme parasta nousi SM-sarjaan. == Sarjataulukko == == Lähteet == Luokka:Jääkiekon Suomensarja Luokka:Vuoden 1947 jääkiekko Luokka:Vuoden 1948 jääkiekko
Girlfriend (Michael Jacksonin kappale)

"Girlfriend" (Michael Jacksonin kappale) "Girlfriend" on amerikkalaisen laulaja-lauluntekijä Michael Jacksonin kappale, joka julkaistiin hänen albumillaan ”Off the Wall” vuonna 1979. Kappaleen sävelsi ja oli apuna tuottamassa Paul McCartney, tunnettu Beatlesin jäsen. "Girlfriend" julkaistiin myös singlenä vuonna 1980, mutta se oli suunnattu pääasiassa Euroopan ja Uuden-Seelannin markkinoille. Tausta ja synty Paul McCartney sävelsi "Girlfriend" alun perin Stevie Wonderille, mutta päätti myöhemmin tarjota kappaletta Michael Jacksonille. McCartney ja Jackson olivat tuohon aikaan aloittamassa yhteistyötään, mikä myöhemmin johti useisiin yhteisprojekteihin, kuten kappaleisiin "The Girl Is Mine" ja "Say Say Say". Julkaisu ja vastaanotto "Girlfriend" julkaistiin alun perin ”Off the Wall” -albumilla vuonna 1979. Vuotta myöhemmin, vuonna 1980, se julkaistiin singlenä Euroopan ja Uuden-Seelannin markkinoilla. Vaikka kappale ei ollut suuri kaupallinen menestys, se sai positiivisia arvosteluja Jacksonin laulusuorituksesta ja McCartneyn kevyestä pop-sävellyksestä. Listamenestys Singlenä julkaistu "Girlfriend" ei saavuttanut suurta kaupallista menestystä ja jäi listojen alemmille sijoille. Sen huomattavin listasijoitus oli Uudessa-Seelannissa, jossa se ylsi sijalle 41. Kappaleen vähäinen menestys johtui osittain siitä, että se julkaistiin vain valikoiduilla markkinoilla, eikä sitä markkinoitu yhtä laajasti kuin muita Jacksonin hittejä. Paul McCartneyn versio Ennen Jacksonin version julkaisua Paul McCartney itse äänitti ja julkaisi kappaleen Wings-yhtyeensä albumilla ”London Town” vuonna 1978. McCartneyn versio on hieman erilainen, mutta molemmat tulkinnat saivat kiitosta harmonioistaan ja pop-elementeistään. Kriitikoiden arviot Kriitikot ovat yleisesti pitäneet "Girlfriend" -kappaletta kevyenä ja viihdyttävänä osana ”Off the Wall” -albumia. Se ei ole yhtä tunnettu kuin muut albumin kappaleet, kuten "Don't Stop 'Til You Get Enough” tai "Rock with You", mutta sitä on arvostettu erityisesti osana Jacksonin ja McCartneyn yhteistyön alkua. Luokka:Michael Jacksonin kappaleet
Matthew Denny

Matthew Denny (s. 2. kesäkuuta 1996) on australialainen kiekonheittäjä, joka saavutti olympiapronssia vuonna 2024. Hän on kilpaillut kansainvälisellä tasolla myös moukarinheitossa. Denny voitti alle 18-vuotiaiden maailmanmestaruuskilpailuissa 2013 kultaa kiekonheitossa ja saavutti pronssia moukarinheitossa. Alle 20-vuotiaiden MM-kilpailuissa 2014 hän sijoittui kiekonheitossa neljänneksi. Vuonna 2015 hän saavutti universiadeissa hopeaa. Vuonna 2016 hän jäi Rio de Janeiron olympialaisissa karsintaan. Denny saavutti Kansainyhteisön kisoissa 2018 hopeaa moukarinheitossa ja sijoittui neljänneksi kiekonheitossa. Vuodesta 2019 lähtien hän on keskittynyt kiekonheittoon. Tuona vuonna hän voitti universiadeissa kultaa ja sijoittui Dohan MM-kilpailuissa kuudenneksi. Tokion olympialaisissa 2021 hän sijoittui neljänneksi silloisella ennätyksellään 67,02 ja hävisi vain viisi senttimetriä pronssimitalisti Lukas Weißhaidingerille. Vuonna 2022 Denny sijoittui Eugenen MM-kilpailuissa kuudenneksi ja voitti Kansainyhteisön kisoissa kultaa. Budapestin MM- kilpailuissa 2023 hän sijoittui neljänneksi silloisella ennätyksellään 68,24. Nelisen viikkoa myöhemmin hän paransi ennätyksekseen 68,43 ja voitti sillä Eugenessa Timanttiliigan finaalin. Huhtikuussa 2024 Denny paransi Australian- mestaruuskilpailuissa ennätyksekseen 69,35. Pariisin olympialaisissa 2024 hän saavutti pronssia tuloksella 69,31. Dennyn ennätyksiä ovat kiekonheitossa Australian-ennätys 69,35 vuodelta 2024 ja moukarinheitossa 74,88 vuodelta 2018. == Lähteet == Luokka:Australialaiset kiekonheittäjät Luokka:Australialaiset moukarinheittäjät Luokka:Australialaiset olympiamitalistit Luokka:Vuonna 1996 syntyneet Luokka:Elävät henkilöt
Adlercreutzin rykmentti

Adlercreutzin rykmentti oli Carl Johan Adlercreutzin mukaan nimetty joukko- osasto Ruotsin armeijassa 1800-luvun alussa. Rykmentti nimettiin 1804, mutta Suomen sodan alkaessa Adlercreutz itse oli jo edennyt urallaan prikaatinkomentajaksi. Adlercreutzin rykmentti oli yksi neljästä Suomen sodan aikaan Suomessa toimineesta värvätystä jalkaväkirykmentistä. Se oli vuoteen 1804 saakka nimeltään Uusi jääkärirykmentti tai Suomalainen värvätty jalkaväkirykmentti. Se oli 1800-luvun alussa suurin Suomeen sijoitetuista värvätyistä joukko-osastoista; siihen kuului 13 komppaniaa ja noin 2000 miestä. Viaporin piirityksessä keväällä 1808 Adlercreutzin rykmentti, johon kuului silloin 1825 miestä, osallistui puolustukseen. Tappion jälkeen ruotsalaiset upseerit vangittiin mutta suomalaiset sotilaat päästettiin menemään. == Lähteet == Luokka:Suomalaiset sotilasyksiköt Ruotsin vallan aikana
Bronwyn Eagles

Bronwyn Eagles (s. 23. elokuuta 1980) on australialainen moukarinheittäjä, joka saavutti MM-pronssia vuonna 2001. Eagles sijoittui kahdeksanneksi alle 20-vuotiaiden MM-kilpailuissa 1998. Vuonna 2001 hän heitti Calgaryssa ensimmäisen kerran yli 70 metriä tuloksellaan 70,19 ja saavutti seuraavalla viikolla Edmontonin MM-kilpailuissa pronssia tuloksella 68,87. Melbournessa kilpaillussa GP-finaalissa hän sijoittui toiseksi tuloksella 68,38. Kansainyhteisön kisoissa 2002 hän saavutti hopeaa tuloksella 65,24. Helmikuussa 2003 Eagles heitti Adelaidessa lopulliseksi jääneen ennätyksensä 71,12. Samana vuonna Pariisin MM-kilpailuissa hän jäi karsintaan tuloksella 64,97. Ateenan olympialaisissa 2004 hän heitti tuloksen 64,09 ja jäi sielläkin karsintaan. Vielä vuonna 2010 Eagles voitti Oseanian-mestaruuden tuloksella 62,99 ja sijoittui Kansainyhteisön kisoissa viidenneksi tuloksella 63,43. Eagles voitti Australian-mestaruuden vuosina 2000, 2001, 2002, 2004, 2005, 2008 ja 2009. == Lähteet == Luokka:Australialaiset moukarinheittäjät Luokka:Vuonna 1980 syntyneet Luokka:Elävät henkilöt
Spantax

Spantax oli espanjalainen vuosina 1959–1988 toiminnassa ollut lentoyhtiö. == Laivasto == Konemalli Lukumäärä Boeing 737 8 Convair 990 14 De Havilland Canada DHC-6 Twin Otter 3 Douglas DC-8 7 McDonnell Douglas DC-9 7 McDonnell Douglas DC-10 5 McDonnell Douglas MD-80 2 Yht. 46 Lähde: == Onnettomuudet == Spantax oli osallisena useissa lento-onnettomuuksissa 1970-luvulla. Niistä kolme tapahtui Convair 990 -lentokoneilla. Lisäksi ensimmäinen yhtiön viidestä Douglas DC-10 -konemallista tuhoutui vuonna 1982 lentoonlähdössä Málagasta New Yorkiin. Onnettomuudessa kuoli 50 ihmistä ja luokkaantui 110. == Lähteet == Luokka:Entiset espanjalaiset lentoyhtiöt
Thomas Gogois

Thomas Gogois (s. 24. kesäkuuta 2000) on ranskalainen kolmiloikkaaja. Hän saavutti kolmiloikan pronssia vuoden 2024 EM-kisoissa Roomassa. Lisäksi Gogois on saavuttanut alle 23-vuotiaiden EM-pronssia vuoden 2021 kisoissa Tallinnassa. Ennätyksekseen hän on hypännyt tuloksen 17,38 metriä vuonna 2024. == Lähteet == Luokka:Ranskalaiset kolmiloikkaajat Luokka:Vuonna 2000 syntyneet Luokka:Elävät henkilöt
Debbie Sosimenko

Deborah Anne "Debbie" Sosimenko (s. 5. huhtikuuta 1974 Sydney) on australialainen moukarinheittäjä. Sosimenko saavutti universiadeissa 1997 pronssia tuloksella 65.02. Vuonna 1998 hän voitti Kansainyhteisön kisoissa kultaa tuloksella 66,56. Olympialaisissa Sosimenko sijoittui viidenneksi Sydneyssä 2000 ennätyksellään 67,95 mutta karsiutui loppukilpailusta neljä vuotta myöhemmin Ateenassa. MM-kilpailuissa hän sijoittui viidenneksi Sevillassa 1999 tuloksella 65,52. Sosimenko voitti Australian-mestaruuden vuosina 1996, 1998 ja 1999. Hän ylitti 67 metriä vuosina 1998, 2000 ja 2003 ja pääsi siitä vielä seitsemän senttimetrin päähän viimeisenä aktiivivuonnaan 2004. == Lähteet == Luokka:Australialaiset moukarinheittäjät Luokka:Vuonna 1974 syntyneet Luokka:Elävät henkilöt
Spantaxin lento 275

Spantaxin lento 275 oli Spantaxin liikennöimä reittilento Los Rodeosin lentoasemalta (nyk. Teneriffan pohjoinen lentoasema) Teneriffalta München- Riemin lentoasemalle. Lennolla 3. joulukuuta 1972 käytetty Convair 990 syöksyi maahan pian lentoonlähdön jälkeen. Kaikki 155 matkustajaa ja miehistön jäsentä kuolivat turmassa. Onnettomuus on pahin konetyypille tapahtunut onnettomuus. == Lähteet == Luokka:Lento-onnettomuudet Espanjassa Luokka:Vuoden 1972 lento- onnettomuudet Luokka:Teneriffa
Brooke Krueger-Billett

Brooke Elizabeth Krueger-Billett (o.s. Krueger, s. 9. heinäkuuta 1980 Tailem Bend) on australialainen moukarinheittäjä. Krueger-Billett saavutti suurimmat kansainväliset menestyksensä Kansainyhteisön kisoissa, joissa hän sijoittui neljänneksi Manchesterissa 2002 tuloksella 63,13 ja voitti kultaa Melbournessa 2006 tuloksella 67,90. Pariisin MM-kilpailuissa 2003 ja Ateenan olympialaisissa 2004 hän jäi karsintaan, kuten myös alle 20-vuotiaiden MM- kilpailuissa 1998. Krueger-Billett voitti Australian-mestaruuden vuosina 2003 ja 2006. Hän ylitti 70 metrin rajan ainoan kerran helmikuussa 2006, kun hän voitti Australian-mestaruuden tuloksella 70,72. == Lähteet == Luokka:Australialaiset moukarinheittäjät Luokka:Vuonna 1980 syntyneet Luokka:Elävät henkilöt
Karlsplatzin metroasema

Karlsplatz on merkittävä Münchenin metron ja S-Bahnin vaihtoasema Karlsplatzin alapuolella Münchenin keskustassa, sitä palvelevat metrolinjat U4 ja U5 sekä S-bahn linjat S1, S2, S3, S4, S5, S6 S7 ja S8. asema avattiin 28. toukokuuta 1972 mutta metroyhteys avattiin vasta 10. maaliskuuta 1984. == Lähteet == Luokka:Münchenin metroasemat
Hasenberglin metroasema

Hasenbergl on Münchenin metron asema U2-linjalla, se avattiin 26. lokakuuta 1996. == Lähteet == Luokka:Münchenin metroasemat
Oleg Zernikel

Oleg Zernikel (s. 16. huhtikuuta 1995) on saksalainen seiväshyppääjä, joka on voittanut EM-pronssia vuoden 2024 EM-kisoissa Roomassa. Lisäksi hän on saavuttanut MM-pronssia alle 20-vuotiaiden MM-kisoissa vuonna 2014 Eugenessa. Zernikel sijoittui viidenneksi vuonna 2022 niin ikään Eugenessa järjestetyissä aikuisten MM-kisoissa. Maansa mestaruuden hän on voittanut kerran hallissa (2021) ja kerran ulkoradoilla (2024). Ennätyksekseen Zernikel on hypännyt tuloksen 587cm vuonna 2022. == Lähteet == Luokka:Saksalaiset seiväshyppääjät Luokka:Vuonna 1995 syntyneet Luokka:Elävät henkilöt
Tomas Järvinen

Tomas Mikael Järvinen (s. 21. lokakuuta 2005 Praha, Tšekki) on tšekkiläis- suomalainen yleisurheilija, joka kilpailee pääasiassa kymmenottelussa. Järvinen edustaa Tšekissä TJ Dukla Prahaa ja Suomessa Lahden Ahkeraa. Hänen valmentajinaan toimivat hänen isänsä Mika Järvinen sekä Josef Karas. Kansainvälisissä kilpailuissa Järvinen edustaa Tšekkiä. Järvinen voitti Tšekin edustajana kultaa kymmenottelussa vuoden 2024 alle 20-vuotiaiden MM- kilpailuissa Limassa. Loppupisteet 8425 jäivät vain kymmenen pistettä ikäluokan ME-tuloksesta, joka on Niklas Kaulin nimissä. Järvinen on kilpaillut myös muun muassa korkeushypyssä, jossa hän saavutti pronssia vuoden 2024 Kalevan kisoissa Vaasassa ja hän hyppäsi 215 cm Jerusalemissa alle 20-vuotiaiden EM-kisoissa vuonna 2023 ollen neljäs. Järvinen otteli myös halli 7-ottelussa huippupisteet, 5993 helmikuussa 2024 Prahassa. Tulos on alle 20-vuotiaiden kaikkien aikojen tilaston 4. Järvisen valmentajaisä on suomalainen ja äiti tšekkiläinen Kateřina Nekolná. == Henkilökohtaiset ennätykset == === Ulkoradoilla === * 100 metrin juoksu: 10,63 (Stará Boleslav 2024) * pituushyppy: 777 cm (Brno ja Stará Boleslav 2024) * kuulantyöntö (6 kg): 13,66 (Lahti 2024) * korkeushyppy: 215 cm: (Lappeenranta ja Jerusalem 2023) * 400 metrin juoksu: 48,36 (Stará Boleslav 2024) * 110 metrin aitajuoksu: 13,61 (99cm / Ostrava) ja 14,35 (106,7cm / Praha 2024) * kiekonheitto (1,75 kg): 49,18 (Lima 2024) * seiväshyppy: 470 cm (Lahti 2024) * keihäänheitto: 61,05 (Stará Boleslav 2024) * 1 500 metrin juoksu: 4.29,78 (Lima 2024) == Lähteet == Luokka:Suomalaiset yleisurheilun moniottelijat Luokka:Tšekkiläiset yleisurheilun moniottelijat Luokka:Vuonna 2005 syntyneet Luokka:Elävät henkilöt
Pekka Tiihonen

Pekka Matti Benjam Tiihonen (s. 29. kesäkuuta 1947 Nilsiä) on suomalainen kestävyysjuoksija. Tiihonen edusti vuoteen 1972 Nilsiän Nujakkaa ja sen jälkeen Hämeenlinnan Tarmoa. Hänen valmentajanaan toimi Arthur Lydiard. Tiihonen osallistui Münchenin olympialaisiin 1972, joissa hän keskeytti maratonilla. Maastojuoksun maailmanmestaruuskilpailuissa 1973 hän oli 51:s. Suomen-mestaruuskisoissa Tiihonen oli hopealla 10 000 metrin juoksussa vuonna 1970 ja pronssilla maratonilla vuonna 1974. Aikuisten maaotteluissa Tiihonen on edustanut Suomea vuosina 1970, 1972 ja 1973. Vuonna 1972 Tiihonen juoksi 25 000 metrin juoksun Suomen ennätyksen 1.15.14,0. 5 000 metrillä hänen ennätyksensä on 13.50,8, 10 000 metrillä 28.51,2 ja maratonilla 2.15.15. Tiihosen poika on pikajuoksija Kalle-Pekka Tiihonen. == Lähteet == Luokka:Suomalaiset kestävyysjuoksijat Luokka:Vuonna 1947 syntyneet Luokka:Elävät henkilöt
Rengasmerikissa

Rengasmerikissa (Anarrhichthys ocellatus) on merikissoihin kuuluva kalalaji. Lajia tavataan pohjoisella Tyynellämerellä. == Koko ja ulkonäkö == Rengasmerikissa voi kasvaa suurimmillaan 240–250 cm pitkäksi. Laji on ruumiinrakenteeltaan hyvin pitkänomainen. Pää on hyvin suuri ja leuat voimakkaat ja hampaat kookkaat. Varsinkin koirailla on otsassa kyhmy. Rengasmerikissan selkäevä on erittäin pitkä ja pyrstöevä pieni. Täysikasvuiset rengasmerikissat ovat ruskeita tai harmaita ja ruumiissa on tummia vaaleareunaisia täpliä. == Levinneisyys ja elintavat == Rengasmerikissaa tavataan Ohotanmereltä pohjoiseen Baja Californiaan. Laji elää riutoilla ja luolissa, joissa se voi piileskellä. Rengasmerikissa elää matalista vesistä aina 225 metrin syvyyteen. Sen ravintoa ovat kovakuoriset merisiilit, nilviäiset ja äyriäiset. Rengasmerikissat muodostavat yksiavioisia pareja ja etsivät uuden vain parin kuoltua. Lisääntymiskausi on lokakuusta helmikuulle. Sekä koiras että naaras vartioivat munia. Rengasmerikissaa on kalastettu kaupallisestikin, mutta 2000-luvun puolivälissä sen kalastus kiellettiin usealla alueella. == Lähteet == Luokka:Merikissat
Westparkin metroasema

Westpark on Münchenin metron U6-linjan asema, se avattiin 15. huhtikuuta 1983. == Lähteet == Luokka:Münchenin metroasemat
Heimeranplatzin metroasema

Heimeranplatz on Münchenin metron U4 ja U5-linjojen asema, se avattiin 10. maaliskuuta 1984. Asemalla on vaihtoyhteys samannimiselle S-bahn asemalle. == Lähteet == Luokka:Münchenin metroasemat
Victoria Hudson

Victoria Hudson (s. 28. toukokuuta 1996) on itävaltalainen keihäänheittäjä, joka voitti keihäänheiton kultaa vuoden 2024 EM-kisoissa Roomassa. Vuoden 2023 MM-kisoissa Budapestissa hän sijoittui viidenneksi. Kansallisen mestaruuden Hudson on voittanut kuusi kertaa (2016, 2017, 2019, 2021, 2023 ja 2024). Ennätyksekseen hän on heittänyt tuloksen 66,06 metriä vuonna 2024. == Lähteet == Luokka:Itävaltalaiset keihäänheittäjät Luokka:Vuonna 1996 syntyneet Luokka:Elävät henkilöt
Marie-Therese Obst

Marie-Therese Obst (s. 7. tammikuuta 1996) on norjalainen keihäänheittäjä, joka voitti keihäänheiton pronssia vuoden 2024 yleisurheilun EM-kisoissa Roomassa. Alle 20-vuotiaiden MM-kisoissa 2014 Eugenessa hän sijoittui seitsemänneksi. Kansallisen mestaruuden Obst on voittanut kerran, vuonna 2015. Ennätyksekseen hän on heittänyt 63,50 metriä vuonna 2024. == Lähteet == Luokka:Norjalaiset keihäänheittäjät Luokka:Vuonna 1996 syntyneet Luokka:Elävät henkilöt
Yemisi Ogunleye

Yemisi Ogunleye (s. 3. lokakuuta 1998) on saksalainen kuulantyöntäjä. Hän voitti olympiakultaa vuonna 2024. Ogunleye sijoittui seitsemänneksi alle 18-vuotiaiden maailmanmestaruuskilpailuissa 2015 ja kuudenneksi alle 20-vuotiaiden Euroopan-mestaruuskilpailuissa 2017. Yleisessä sarjassa hän sijoittui kymmenenneksi Budapestin MM-kilpailuissa 2023. Hänen läpimurtovuotensa oli 2024. Tuolloin hän saavutti Glasgow'n sisäratojen MM- kilpailuissa hopeaa ennätystuloksellaan 20,19 ja Rooman ulkoratojen EM- kilpailuissa pronssia tuloksella 18,62. Pariisin olympialaisissa 2024 hän voitti kultaa tuloksella 20,00. Vuonna 2024 hän voitti myös ensimmäiset Saksan-mestaruutensa niin sisä- kuin ulkoradoilla. Ogunleye ylitti 17 metrin rajan ensimmäisen kerran vuonna 2019, 18 metriä vuonna 2021, 19 metriä vuonna 2023 ja 20 metriä vuonna 2024. Ogunleyen isä on alun perin nigerialainen. == Lähteet == Luokka:Saksalaiset kuulantyöntäjät Luokka:Saksalaiset olympiavoittajat Luokka:Vuonna 1998 syntyneet Luokka:Elävät henkilöt
Valdemar Willgrén

Valdemar Willgrén, sukunimi vuodesta 1937 Vilpolinna (s. 28. elokuuta 1884) oli suomalainen kapellimestari ja huilutaiteilija.Päivästä päivään. 50 v. täytti..., Helsingin Sanomat, 30.08.1934, nro 232, s. 6, Kansalliskirjaston digitaaliset aineistot. Viitattu 31.08.2024Kansalliskirjasto käsikirjoituskokoelmat : Johan Willgrén kapellimestari (1859-1931) Coll. 621Sukunimet suomalaisiksi, Turun Sanomat, 20.01.1937, nro 18, s. 6, Kansalliskirjaston digitaaliset aineistot. Viitattu 31.08.2024 Valdemar Willgrén kävi Helsingissä orkesterikoulun ja liittyi 16-vuotiaana Filharmonisen Seuran orkesteriin. Hän siirtyi sitten Viipuriin Viipurin Musiikin Ystävien orkesteriin ja Viipurin Torvisoittokuntaan ja toimi jälkimmäisessä isänsä kapellimestari Johan Willgrénin rinnalla varajohtajana. Willgrén oli välillä armeijassa sotilaskapellimestarina ja vuonna 1924 hän muutti Turkuun Turun kaupunginorkesterin soittajaksi. Willgrén sovitti useita musiikkikappaleita torvisoittokunnille. 1930-luvun lopulla Valdemar Vilpolinna piti vaimonsa kanssa Vilpolinnan lepokotia Ryömälän tilalla Mouhijärvellä. Vilpolinnan lehti-ilmoitus, Uusi Suomi, 28.04.1938, nro 113, s. 15, Kansalliskirjaston digitaaliset aineistot. Viitattu 31.08.2024Kirkollisia ilmoituksia. Mouhijärvi. Seurakuntaan muuttaneita, Paikallissanomat, 05.05.1938, nro 18, s. 4, Kansalliskirjaston digitaaliset aineistot. Viitattu 31.08.2024 == Lähteet == Luokka:Suomalaiset sotilaskapellimestarit‎ Luokka:Suomalaiset sovittajat Luokka:Vuonna 1884 syntyneet Luokka:Kuolinvuosi puuttuu
Kieliagnostinen ohjelmointi

Kieliagnostinen ohjelmointi (tai kieliriippumaton ohjelmointi) viittaa ohjelmointitapoihin ja -periaatteisiin, jotka eivät ole sidoksissa mihinkään tiettyyn ohjelmointikieleen. Termi viittaa ohjelmoinnin periaatteisiin eikä kielten ominaisuuksiin ominaisuuksiin. Esimerkiksi oppikirja Structure and Interpretation of Computer Programs on kieliagnostinen kirja ohjelmoinnista. Vaikka kirja käsittelee aiheita käyttäen Scheme ohjelmointikieltä, aiheet käydään läpi kieliagnostisesti. Kieliagnostinen ohjelmointi korostaa sitä, että ohjelmointikieli tulee valita sen mukaan, kuinka hyvin se vastaa tietyn tehtävän tarpeita, ottaen huomioon kaikki mahdolliset tekijät kuten suorituskyky, skaalautuvuus ja ekosysteemin tarjoamat työkalut, eikä vain tehtävän kehitystiimin valmiin kokemusten ja osaamisen perusteella. Voidaan esimerkiksi huomata, että jokin tehtävä olisi soveliasta toteuttaa jollakin tietyllä kieliagnostisella tietotyypillä, mutta tietotyypin toteuttaminen voisi olla kielessä x mahdollista, mutta epäergonomista, kun taas kielessä y hyvin tuettua. == Lähteet == Luokka:Ohjelmistotuotanto Luokka:Ohjelmointiparadigmat
Beatrice Chebet

Beatrice Chebet (s. 5. maaliskuuta 2000) on kenialainen kestävyysjuoksun moninkertainen arvokisavoittaja rata- ja maastojuoksusta. Chebet voitti alle 20-vuotiaiden maailmanmestaruuden 5 000 metrin juoksussa Tampereella 2018. Seuraavana vuonna hän voitti alle 20-vuotiaiden maastojuoksun maailmanmestaruuden ja sai joukkuekilpailussa hopeaa. Muutamaa viikkoa myöhemmin hän voitti 5000 metrin alle 20-vuotiaiden Afrikan-mestaruuden. Juniorimenestystensä jälkeen Chebet saavutti ensimmäiset yleisen sarjan arvokisavoittonsa vuonna 2022, jolloin hän voitti5 000 metrin juoksussa kultaa Afrikan-mestaruuskilpailuissa ja Kansainyhteisön kisoissa. Hän voitti myös Kenian-mestaruuden ja saavutti Eugenen MM-kilpailuissa hopeaa. Vuonna 2023 hän voitti maastojuoksun ja viiden kilometrin maantiejuoksun maailmanmestaruuden. Hän voitti Kenian-mestaruuden 1 500 metrin juoksussa ja sijoittui Budapestin MM-kilpailuissa 5 000 metrillä pronssille. Vuonna 2024 hän voitti jälleen maastojuoksun maailmanmestaruuden. Pariisin olympialaisissa 2024 hän voitti kultaa sekä 5 000 metrillä että 10 000 metrillä. Chebet juoksi toukokuussa 2024 Eugenessä 10 000 metrin juoksun maailmanennätyksen 28.54,4 ja paransi aiempaa maailmanennätystä lähes seitsemällä sekunnilla. Hänen ennätyksensä 5 000 metrin juoksussa on syyskuussa 2023 juostu 14.05,92, millä hän on elokuun 2024 lopussa kaikkien aikojen listalla kolmantena (etiopialainen Gudaf Tsegay teki samassa juoksussa maailmanennätyksen). == Lähteet == Luokka:Kenialaiset kestävyysjuoksijat Luokka:Kenialaiset olympiavoittajat Luokka:Vuonna 2000 syntyneet Luokka:Elävät henkilöt
Hilding Silander

Sven Gustaf Hilding Silander (1. maaliskuuta 1893 Porvoo – 20. lokakuuta 1972 Helsinki) oli suomalainen toimitusjohtaja ja kilpapurjehtija. Hän kävi koulunsa Turussa ja jatkoi opintoja polyteknisessä opistossa Böömissä. Vuonna 1915 hän siirtyi Lontooseen, josta palasi takaisin Suomeen vuonna 1934. Suomeen palattuaan Silander perusti Häme Faneeritehdas Oy:n Hämeenlinnaan ja pian sen jälkeen toisen tehtaan Sortavalaan. Sortavalan vaneritehdas jäi sotien jälkeen Neuvostoliiton alueelle, Hämeenlinnan tehtaan Silander myi vuonna 1952 Metsäliitolle, josta muodostettiin Osuuskunta Metsäliitto Hämeen tehtaat. Silanderin harrastuksina opiskeluaikanaan olivat jalkapallo ja purjehdus. Myöhemmin golfista tuli tärkein harrastus. Silander osallistui elokuussa 1936 Kielissä pidettyihin Berliinin olympialaisten purjehduskilpailuihin Gunnar Grönblomin kipparoimassa Cheerio-veneessä, joka sijoittui kahdeksikkojen sarjassa viidenneksi. == Lähteet == Luokka:Suomalaiset yritysjohtajat Luokka:Suomalaiset kilpapurjehtijat Luokka:Vuonna 1893 syntyneet Luokka:Vuonna 1972 kuolleet
Hjalmar Björn

Gustaf Hjalmar Björn (31. elokuuta 1884 Jokioinen – 1. toukokuuta 1947 Jokioinen) oli suomalainen Jokioisissa toimineen metalliteollisuusyritys Ferraria Oy:n toimitusjohtaja.Toimitusjohtaja Hjalmar Björn 50-vuotias, Aamulehti, 31.08.1934, nro 233, s. 5, Kansalliskirjaston digitaaliset aineistot. Viitattu 31.08.2024Kansaneläkelaitoksen henkilökortit -arkisto - 3_8 Vuosina 1946-1949 kuolleiden henkilöiden hakemistokortit, Björn, Anna - Eronen, Heikki, jakso 7: BJÖRN GUSTAG HJALMAR 31.08.1884; Kansallisarkisto, Viitattu 31.8.2024Kuolinilmoitus, Hufvudstadsbladet, 06.05.1947, nro 120, s. 1, Kansalliskirjaston digitaaliset aineistot. Viitattu 31.08.2024Dödsfall. Hjalmar Björn död, Åbo Underrättelser, 05.05.1947, nro 119, s. 2, Kansalliskirjaston digitaaliset aineistot. Viitattu 31.08.2024 Hjalmar Björnin isä oli Jokioisten tehtaan teknillisenä johtajana. Björn tuli koulunkäynnin päätettyään Jokioisten kartanoiden konttoristiksi ja vuonna 1907 Jokioisten tehtaitten johtajaksi. Nämä tehtaat siirtyivät 1903 oston kautta Osakeyhtiö Ferrarialle. Vuonna 1916 Björn tuli Ferrarian toimitusjohtajaksi ja hän hoiti tehtävää aina vuoteen 1947 saakka. Björn kuului myös jäsenenä Ferrarian, Suomen Pultti Oy:n, Rauman naulatehtaan ja Naulakonttorin johtokuntiin. Björnillä oli myös kunnallisia ja muita luottamustehtäviä Jokioisissa.Poistuneet pörssiyhtiöt : Aktiebolaget Ferraria (vanha), Pörssitieto G. Kock == Lähteet == Luokka:Suomalaiset yritysjohtajat Luokka:Vuonna 1884 syntyneet Luokka:Vuonna 1947 kuolleet
Annette Echikunwoke

Annette Nneka Echikunwoke (s. 29. heinäkuuta 1996) on yhdysvaltalais- nigerialainen moukarinheittäjä. Hän saavutti olympiahopeaa vuonna 2024. Echikunwoke on kilpaillut Yhdysvaltain edustajana kesäkuusta 2022 alkaen. Hän selviytyi Eugenen MM-kilpailuissa 2022 loppukilpailuun karsintatuloksellaan 72,60 mutta jäi loppukilpailussa 12:nneksi tuloksella 68,12. Vuonna 2024 hän voitti Yhdysvaltain-mestaruuden tuloksella 74,68. Pariisin olympialaisissa 2024 hän saavutti hopeaa tuloksella 75,48. Echikunwoke ylitti 70 metrin rajan ensimmäisen kerran vuonna 2021, ja samana vuonna hän heitti myös yli 75 metriä. Hänen ennätyksensä on edelleen toukokuussa 2021 heitetty 75,49, josta senttimetrin päähän hän pääsi olympiafinaalissa 2024. == Lähteet == Luokka:Yhdysvaltalaiset moukarinheittäjät Luokka:Nigerialaiset moukarinheittäjät Luokka:Yhdysvaltalaiset olympiamitalistit Luokka:Vuonna 1996 syntyneet Luokka:Elävät henkilöt
Rose Loga

Rose Loga (s. 27. heinäkuuta 2002) on ranskalainen moukarinheittäjä, joka saavutti pronssia vuoden 2024 EM-kilpailuissa Roomassa. Alle 20-vuotiaiden sarjassa hän on saavuttanut MM-hopeaa ja EM-hopeaa, molemmat vuonna 2021. Kansallisen mestaruuden Loga on voittanut kerran, vuonna 2024. Ennätyksekseen hän on heittänyt tuloksen 72,68 metriä vuonna 2024. == Lähteet == Luokka:Ranskalaiset moukarinheittäjät Luokka:Vuonna 2002 syntyneet Luokka:Elävät henkilöt
Cemetery Skyline

Cemetery Skyline on suomalais-ruotsalainen goottimetalliyhtye. Superyhtyeen jäsenistö koostuu muusikoista, jotka ovat soittaneet useissa tunnetuissa metalliyhtyeissä, kuten mm. Amorphiksessa, Insomniumissa, Sentencedissä, Dimmu Borgirissa ja Dark Tranquillityssä. == Historia == Helmikuussa 2024 yhtyeen nimi nousi ensimmäistä kertaa julkisuuteen, kun heidän ensimmäinen keikkansa julkistettiin Laukaan John Smith Rock Festivaliin saman vuoden heinäkuulle. Yhtyeestä ei kuitenkaan julkistuksen yhteydessä ollut mitään tietoa, logoa ja hämärää siluettikuvaa lukuunottamatta. Yhtyeen kokoonpano paljastettiin maaliskuussa 2024. Cemetery Skyline sai kitaristi Markus Vanhalan mukaan alkunsa hänen ja kosketinsoittaja Santeri Kallion ajatuksesta tehdä musiikkia yhdessä, kun he aiemmin olivat tutustuneet toisiinsa Omnium Gatherumin ja Amorphiksen yhteisillä kiertueilla. Kun muut jäsenet Vesa Ranta, Victor Brandt ja Mikael Stanne olivat heille myös vanhoja tuttuja vuosien takaa, niin nousivat heidän nimensä nopeasti esiin yhtyettä kasattaessa. Yhtyeen musiikillisena vaikuttajana toimii 80- ja 90-luvun goottimusiikki, ja Vanhalan mukaan yhtye ei tule jäämään vain yhden albumin projektiksi. Cemetery Skylinen ensimmäinen single Violent Storm ilmestyi huhtikuussa 2024. Debyyttialbumi Nordic Gothic julkaistiin 11. lokakuuta 2024. == Kokoonpano == * Mikael Stanne – laulu * Markus Vanhala – kitara * Victor Brandt – basso * Santeri Kallio – koskettimet * Vesa Ranta – rummut == Diskografia == === Albumit === * Nordic Gothic (2024) === Singlet === * "Violent Storm" (2024) * "In Darkness" (2024) * "The Coldest Heart" (2024) * "Torn Away" (2024) * "Behind the Lie" (2024) == Lähteet == Luokka:Suomalaiset goottimetallin yhtyeet Luokka:Ruotsalaiset goottimetalliyhtyeet
Erdenebalsuren Damdin

Erdenebalsuren Damdin (s. 7. elokuuta 1967) on mongolialainen juristi.Damdin, Erdenebalsuren (Mongolie) Assembly of States Parties to the Rome Statute, viitattu 31.8.2024 Damdin valmistui Irkutskin valtionyliopistosta ja työskenteli muun muassa Mongolian yleisen syyttäjänviraston vanhempana pääsyyttäjänä.Judge Erdenebalsuren Damdin International Criminal Court, viitattu 31.8.2024 Hänet nimitettiin Mongolian korkeimman oikeuden tuomariksi 6. helmikuuta 2012.Chamber of Criminal Cases The Supreme Court of Mongolia, viitattu 31.8.2024 11\. maaliskuuta 2024 Damdin aloitti yhdeksänvuotisen kauden Kansainvälisen rikostuomioistuimen tuomarina. == Lähteet == Luokka:Mongolialaiset henkilöt Luokka:Juristit Luokka:Vuonna 1967 syntyneet Luokka:Elävät henkilöt
David Roberts (seiväshyppääjä)

David Luther ”Dave” Roberts (s. 23. heinäkuuta 1951 Stillwater, Oklahoma) on yhdysvaltalainen seiväshyppääjä. Hän saavutti olympiapronssia vuonna 1976 ja hyppäsi kahdesti maailmanennätyksen. Roberts saavutti hopeaa Pan-Amerikan kisoissa 1971. Maaliskuussa 1975 hän hyppäsi Gainesvillessä maailmanennätyksen 565 cm. Earl Bell vei Robertsilta maailmanennätyksen toukokuussa 1976, mutta kesäkuussa Roberts otti jälleen ennätyksen itselleen ylittämällä Eugenessa 570 cm. Montrealin olympialaisissa 1976 Roberts saavutti pronssia tuloksella 550 cm. Roberts jätti väliin korkeuden 555 cm, jota kaksi edellä ollutta eivät ylittäneet, ja Roberts yritti tämän jälkeen korkeudesta 560 cm, jota hän ei pystynyt ylittämään. == Lähteet == Luokka:Yhdysvaltalaiset seiväshyppääjät Luokka:Yhdysvaltalaiset olympiamitalistit Luokka:Vuonna 1951 syntyneet Luokka:Elävät henkilöt
Aveline's Hole

Aveline's Hole on luola Burrington Comben alueella Somersetissa Englannissa. Ensimmäisen kerran sitä tutkittiin vuonna 1797, jolloin siellä kerrottiin olleen 70–100 luurankoa. Kun luolaa tutkittiin seuraavan kerran vuonna 1914, vain 21 luurankoa löydettiin. Jäänteitä säilytettiin museossa Bristolissa, mutta suurin osa niistä tuhoutui kaivausmuistiinpanojen ohella toisen maailmansodan pommituksissa. Löydetyt luunsirut on ajoitettu noin 10 200 – 10 400 vuotta vanhoiksi, mikä tarkoittaa että paikalliset ovat haudanneet vainajansa 4 000 vuotta aikaisemmin kuin on oletettu. Analyysin perusteella vainajat ovat kuolleet nuorena. == Lähteet == Luokka:Arkeologiset kohteet Englannissa Luokka:Englannin luolat Luokka:Somerset Luokka:Yhdistyneen kuningaskunnan hautausmaat
Shelby McEwen

Shelby McEwen (s. 6. huhtikuuta 1996) on yhdysvaltalainen korkeushyppääjä, joka saavutti hopeaa vuoden 2024 olympialaisissa Pariisissa. Lisäksi hän on voittanut korkeushypyn hopeaa sisäratojen MM-kilpailuissa Glasgow´ssa vuonna 2024. Ulkoratojen MM-kisoissa McEwen on ollut viides vuonna 2022 Eugenessa ja seitsemäs vuonna 2023 Budapestissa. Yhdysvaltojen mestaruuden hän on voittanut kahdesti sekä ulkoradoilla (2022, 2024) että hallissa (2023, 2024). Ennätyksekseen McEwen on hypännyt tuloksen 236cm vuonna 2024. == Lähteet == Luokka:Yhdysvaltalaiset korkeushyppääjät Luokka:Yhdysvaltalaiset olympiamitalistit Luokka:Vuonna 1996 syntyneet Luokka:Elävät henkilöt
Avenge the Fallen

Avenge the Fallen on ruotsalaisen power metal -yhtyeen HammerFallin 13. studioalbumi, joka julkaistiin 9. elokuuta 2024 Nuclear Blastin kautta. == Kappaleet == # # # # # # # # # # == Kokoonpano == * Joacim Cans – laulu * Oscar Dronjak – kitara * Pontus Norgren – kitara * Fredrik Larsson – basso * David Wallin – rummut == Arvostelut == * Soundi: * Imperiumi: 7/10 * Inferno: == Lähteet == == Aiheesta muualla == * Luokka:Vuoden 2024 albumit Luokka:HammerFallin albumit
UutisOiva

UutisOiva on paikallislehti, joka ilmestyy Ikaalisten, Viljakkalan, Hämeenkyrön ja Jämijärven alueella. Lehden toimitukset ovat Ikaalisissa ja Hämeenkyrössä. Lehden päätoimittajana on Katri Linnikko. Hänen lisäkseen toimituksessa työskentelee viisi toimittajaa. UutisOiva ilmestyy kerran viikossa keskiviikkoisin. Lehden kustantaa ja julkaisee Präntti Oy. UutisOivan edeltäjä Hämeenkyrön Sanomat perustettiin vuonna 1922. Lehti muuttui kaksipäiväiseksi vuonna 1987. Loppuaikoina Hämeenkyrön Sanomat ilmestyi itsenäisenä kerran viikossa tiistaina, ja torstaina nimellä UutisOiva. Hämeenkyrön Sanomien lopettaessa 2016 UutisOiva on jatkanut ilmestyen keskiviikkoisin. == Lähteet == == Aiheesta muualla == * UutisOivan verkkosivut Luokka:Suomalaiset paikallislehdet Luokka:Hämeenkyrön media
Hohenzollernplatzin metroasema

Hohenzollernplatz on Münchenin metron asema U2-linjalla, se avattiin 18. lokakuuta 1980. == Lähteet == Luokka:Münchenin metroasemat
Maltalainen keittiö

thumb|Lihapiiraiden valmistusta. Maltalainen keittiö on Maltan ominainen ruokakulttuuri, joka käyttää paljon kulloisellekin vuodenajalle ominaisia aineksia. Raskas arkiateria sisältää pastaa, lihaa ja vihanneksia sekä jälkiruokaa tai hedelmiä. Toisinaan alkuruokana on pieni kulhollinen keittoa. Lampuki-piirakka on kausiluonteinen taikinapäällysteinen kalavuoka, joka sisältää pinaattia, kukkakaalia, kastanjoita ja sultanoita. Täytetyt mustekalat, kalmarit ja seepia tarjoillaan tomaattikastikkeen kera. Bragoli- nimisen naudanliharullan kanssa tarjoillaan ruskeaa kastiketta. Täytetyt linnut ja uunissa valmistetut pastaruoat ovat yleisiä. Välipalaksi voidaan paistaa kuumia pastizzi-leivonnaisia, joissa on rapean taikinakuoren sisällä ricottajuustoa, herneitä, lihaa ja anjovista. Viinissä haudutettu jänis, stuffat tal-fenek, on kansallinen juhlaruoka, ja sen kastiketta syödään usein pastan kanssa. == Lähteet == == Aiheesta muualla == Luokka:Maltalainen kulttuuri Luokka:Eurooppalainen keittiö
Holzapfelkreuthin metroasema

Holzapfelkreuth on U6 linjan metroasema Münchenin metrossa, se avattiin 15. huhtikuuta 1983 ja se oli vuoteen 1989 asti U3:n pääteasema ja vuoteen 1993 asti U6:n pääteasema. == Lähteet == Luokka:Münchenin metroasemat
Østre Fredrikstadin kirkko

Østre Fredrikstadin kirkko () on Fredrikstadin kunnassa Østfoldin läänissä Norjassa sijaitseva kivinen ristikirkko vuodelta 1779. ==Lähteet== ==Aiheesta muualla== Luokka:Norjan kivikirkot Luokka:Fredrikstad
Torsnesin kirkko

Torsnesin kirkko () on Fredrikstadin kunnassa Østfoldin läänissä Norjassa sijaitseva kivinen pitkäkirkko vuodelta 1860. ==Lähteet== ==Aiheesta muualla== Luokka:Norjan kivikirkot Luokka:Fredrikstad
Borgen kirkko (Fredrikstad)

Borgen kirkko () on Fredrikstadin kunnassa Østfoldin läänissä Norjassa sijaitseva kivinen pitkäkirkko vuodelta 1861. ==Lähteet== ==Aiheesta muualla== Luokka:Norjan kivikirkot Luokka:Fredrikstad
Löytää mut

Löytää mut on suomalaisen laulaja-lauluntekijä Mirellan viides single, joka julkaistiin 30. elokuuta 2024 Universal Musicin kautta. Kappaleen ovat kirjoittaneet Mirellan lisäksi Senni Rantanen sekä Kim Mannila, joka on myös tuottanut kappaleen. Ennen julkaisuaan kappale nousi suosituksi sosiaalisen median alusta Tiktokissa. Kappaleesta ennakkoon julkaistuun otteeseen tehtiin alle kahden viikon aikana lähes 3000 videota, jotka keräsivät yhteensä yli 6 miljoonaa näyttökertaa. == Listasijoitukset == Lista Paras sijoitus Lähde Suomen virallinen lista 1. Radiosoittolista 1. == Lähteet == Luokka:Vuoden 2024 kappaleet Luokka:Suomen singlelistan ykköset
Borgen kirkko

Borgen kirkko voi tarkoittaa seuraavia: * Borgen kirkko, kirkko Fredrikstadin kunnassa Norjassa * Borgen kirkko, kirkko Vestvågøyn kunnassa Norjassa
Onsøyn kirkko

Onsøyn kirkko () on Fredrikstadin kunnassa Østfoldin läänissä Norjassa sijaitseva kivinen pitkäkirkko vuodelta 1877. ==Kuvia== Onsøy kirke P1130983.jpg|Kirkkosali ==Lähteet== ==Aiheesta muualla== Luokka:Norjan kivikirkot Luokka:Fredrikstad
Gamle Glemmenin kirkko

Gamle Glemmenin kirkko () on Fredrikstadin kunnassa Østfoldin läänissä Norjassa sijaitseva kivinen pitkäkirkko 1100-luvulta. ==Lähteet== ==Aiheesta muualla== Luokka:Norjan kivikirkot Luokka:Fredrikstad
Rolvsøyn kirkko

Rolvsøyn kirkko () on Fredrikstadin kunnassa Østfoldin läänissä Norjassa sijaitseva kivinen pitkäkirkko vuodelta 1908. Noin puolentoista kilometrin päästä kirkolta löydettiin vuonna 1867 Tunen venehauta. ==Lähteet== ==Aiheesta muualla== Luokka:Norjan kivikirkot Luokka:Fredrikstad
Kråkerøyn kirkko

Kråkerøyn kirkko () on Fredrikstadin kunnassa Østfoldin läänissä Norjassa sijaitseva kivinen pitkäkirkko vuodelta 1911. ==Lähteet== ==Aiheesta muualla== Luokka:Norjan kivikirkot Luokka:Fredrikstad
Gressvikin kirkko

Gressvikin kirkko () on Fredrikstadin kunnassa Østfoldin läänissä Norjassa sijaitseva kivinen pitkäkirkko vuodelta 1925. ==Lähteet== ==Aiheesta muualla== Luokka:Norjan kivikirkot Luokka:Fredrikstad